Tom Høgli

Tom Høgli, nado o 24 de febreiro de 1984, é un futbolista noruegués que xoga na Superliga danesa co F.C. København.

 Traxectoria 

 Bodø/Glimt 
Xogou durante varias tempadas co Bodø/Glimt, procedente do Skånland og Omegn IF, mais na tempada 2007 o club transferiuno ao Tromsø.

 Tromsø 
Durante o seu primeiro ano actuou como substituto de Patrice Bernier no medio campo central. O 29 de maio de 2011 marcou o seu primeiro gol para o Tromsø nunha vitoria 4–0 contra o Brann.

 Club Brugge 
O 18 de xuño de 2011 fichou co Club Brugge da Jupiler Pro League belga.

 F.C. Københav 
Logo de tres tempadas co Brugge, Høgli firmou o 31 de xaneiro de 2014 co club danés F.C. København e debutou na liga danesa o 20 de xullo nun encontro co Silkeborg IF.

 Carreira internacional 
Xogou na selección norueguesa sub-21. Coa selección de Laponia foi o máximo anotador da Copa do Mundo VIVA 2006. O 20 de agosto de 2008, Høgli fixo a súa estrea coa selección absoluta de Noruega nun partido amigable contra Irlanda.

 Notas 

Categoría:Nados en 1984
Categoría:Xogadores do Club Brugge KV
Categoría:Xogadores do FK Bodø/Glimt
Categoría:Xogadores da selección de fútbol de Noruega
Categoría:Xogadores da selección de fútbol de Laponia
Categoría:Nados no condado de Troms og Finmark
Categoría:Defensas de fútbol
Categoría:Xogadores do F.C. København
Categoría:Xogadores do Tromsø IL